钦定古今图书集成/明伦汇编/氏族典/第405卷 > 《廖用贤尚友录》 > 吕不韦
## 钦定古今图书集成/明伦汇编/氏族典/第405卷 > 《廖用贤尚友录》 > 吕不韦

按《史记吕不韦传》：“不韦，阳翟大贾也，家累千金。秦昭
王以其次子安国君为太子，安国君所甚爱姬曰华
阳夫人，无子，安国君中男子楚质于赵，秦数攻赵，子
楚困不得意。吕不韦曰：‘此奇货可居’。乃往见子楚说
之，又西游事安国君及华阳夫人，使以子楚为嗣。不
韦取邯郸诸姬绝好善舞者与居，知有身，乃遂献其”
姬，生子政。《秦昭王》五十年，子楚脱归。昭王薨，安国君
为王。一年薨，子楚代立，是为庄襄王。三年薨，子政立
为王。尊不韦为相国，号称仲父。太后时时窃私通不
韦。不韦恐祸及己，乃私求大阴人嫪毐进之。始皇九年，有告嫪毐与太后乱，于是夷嫪毐三族，而迁太后
于雍。不韦徙蜀，乃饮鸩而死。